# Calonjas

Calònjas o Calonjas (Calonges en francés) es una comuna agenesa de Gasconha situada dens lo departament d'Òut e Garona e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Calònjas :
| Lo Mas d'Agenés | | L'Agruèra |
| Senta Gema e Martalhac | | Vilaton |
| Lairitz e Montcassin | Rasimet | |

## Toponimia

Las fòrmas ancianas son totas en latin : Calongis (decime Sancti Vincentii de ~), au sègle XIII, Calongis (castrum de ~), en 1216, Calongis, en 1271, Calongiis (de ~), en 1293. La prononciacion locala es [ka'lɔnjəs] (en prononciacion francesa, seré ka'lonyes); per error, Bénédicte Boyrie-Fénié escriu [kalɔn'jəs]. A una certana distància de de la comuna, la prononciacion es [ka'lunjəs] (demb la medisha error grafica d'accentuacion). Dauzat explica lo nom per un nom latin d'òme Callonius e lo sufixe -ica, solucion retenguda per B. Boyrie-Fénié. Negre, cité par B. Boyrie-Fénié, avèva una auta explicacion : lo mot colonica, en latin tardiu, « bòrda autrejada a un colonus», çò qu'auré demandat una dissimilacion de mau explicar. Mès -ll- intervocalica auré donat -r- e lo nom seré estat *Caronjas dans l'ipotèsi de Dauzat e de Boyrie-Fénié (lo vilatge es a la periferia deu gascon, mès en quita riba dreta, la toponimia anciana es impecablament gascona e se pòt pas imaginar en riba esquèrra una influéncia lengadociana anciana e pus hòrta). Se cau donc virar cap au nom gallés de riu Calona o Calonia, demb un sufixe -ica, se lo nom es pas Calonia (las fòrmas ancianas en -ng- hèsen supausar pr'aquò que lo nom deu lòc es pas *Calonhas/Calònhas. Lo riu es adara sus la mapa ruisseau de Tareyre, deu nom d'un lòc situat près de sa hont, entre Veirias e Montcassin, mès èra benlèu Calona o Calonia. L'auta solucion seré d'acceptar l'explicacion d'Ernèst Negre, en supausant necessàriament una dissimilacion doriva. La diferéncia de prononciacion entre los lòcs près de la comuna e los lòcs pus lonhs se pòt explicar per la tendéncia normala daus abitants daus darrèrs, qu'entenen pas sovent un nom, a interpretar en -on los noms que coneishen devath una fòrma francesa en [-ɔn]. Mès aquò ditz pas çò qu'èra la fòrma d'origina. Normalament, las innovacions començan dens los lòcs concernits e se pòt que lo nom èra *Calonjas, pui qu'estot modificat en Calònjas : véser lo cas de (Senta) Pomponha, demb un etime segur, lo latin Pomponia, que vengot localament Pompunha. La question demòra ubèrta. La preséncia de -s finala, banala en Gasconha dau nòrd-èst, se pòt explicar per un gentilici shens sufixe, *los Calonjas/Calònjas, qu'auré transmés son plurau au nom dau vilatge.

## Administracion

Lista deus cònsols successius :
| Periòde | Periòde | Identitat | Qualitat |
| octobre de 2010 | 2026 | François Néraud | retirat |
| març de 2001 | 2010 | Jean-Claude Sorbes | pre-retirat de la SEITA |
| junh de 1995 | 2001 | Gilbert Barthou | |
| | 1995 | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton dau Mas d'Agenés; es adara deu canton de las Seuvas/Ahorèsts /daus Bòscs de Gasconha.

## Demografia

modificar « persona »  v · d · m 
Evolucion demografica Populacion comunala actuala (2013): 601, totala: 609 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 854 | 700 | 801 | 782 | 972 | 1 011 | 1 000 | 959 | 933 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 958 | 975 | 961 | 885 | 890 | 883 | 853 | 775 | 781 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 753 | 740 | 710 | 613 | 584 | 592 | 625 | 607 | 639 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 632 | 569 | 503 | 484 | 483 | 521 | 532 | 553 | 573 588 |
| 2009 | 2010 |
| 581 596 | 589 604 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 630 abitants e la densitat èra de 39,4 ab/km².

## Véser tanben

* Comunas d'Òut e Garona

## Nòtas

* ↑ ([kalu’nyes] fòra la comuna, [kalon’jyes] dens la comuna, segon http://www.ieo-oc.org/IMG/pdf/Actes_2007-3-Comment_faire_une_recherche_toponymique.pdf p. 35
* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 75
* ↑ http://www.ieo-oc.org/IMG/pdf/Actes_2007-3-Comment_faire_une_recherche_toponymique.pdf p. 35
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 133
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 97
* ↑ https://www.sudouest.fr/2020/05/28/lot-et-garonne-les-premieres-installations-des-conseils-municipaux-du-territoire-7519471-3815.php
* Portau de Gasconha